CELEX: 32018R1629
Language: hu
Date: 2018-07-25 00:00:00
Title: A Bizottság (EU) 2018/1629 felhatalmazáson alapuló rendelete (2018. július 25.) a betegségeknek a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló (EU) 2016/429 európai parlamenti és tanácsi rendelet („állategészségügyi rendelet”) II. mellékletében szereplő jegyzékének módosításáról (EGT-vonatkozású szöveg.)

31.10.2018   
               
               
                  HU
               
               
                  Az Európai Unió Hivatalos Lapja
               
               
                  L 272/11
               
            
         A BIZOTTSÁG (EU) 2018/1629 FELHATALMAZÁSON ALAPULÓ RENDELETE
         (2018. július 25.)
         a betegségeknek a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló (EU) 2016/429 európai parlamenti és tanácsi rendelet („állategészségügyi rendelet”) II. mellékletében szereplő jegyzékének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (1) („állategészségügyi rendelet”) és különösen annak 5. cikke (2) és (4) bekezdésére,
         mivel:
         
                     (1)
                  
                  
                     Az (EU) 2016/429 rendelet szabályokat határoz meg az állatra vagy emberre átvihető állatbetegségek megelőzésére és leküzdésére, többek között az uniós szinten problémát jelentő betegségek fontossági sorrendjének és kategóriáinak meghatározására vonatkozóan. Az (EU) 2016/429 rendelet 5. cikke előírja, hogy a betegségek megelőzésére és leküzdésére vonatkozó betegségspecifikus szabályok a rendelet említett cikkében és II. mellékletében felsorolt betegségre alkalmazandók. Ezenkívül a rendelet 5. cikkének (3) bekezdése meghatároz bizonyos olyan kritériumokat, amelyeket figyelembe kell venni az említett mellékletben szereplő jegyzék módosításakor, a rendelet 7. cikke pedig meghatározza azon értékelési paramétereket, amelyeket annak megállapításához kell használni, hogy egy betegség teljesíti-e az említett cikk szerinti jegyzékbe vétel feltételeit.
                  
               
                     (2)
                  
                  
                     Emellett az (EU) 2016/429 rendelet 275. cikke előírja, hogy a Bizottságnak legkésőbb 2019. április 20-ig felül kell vizsgálnia a betegségeknek az említett rendelet II. mellékletében meghatározott jegyzékét.
                  
               
                     (3)
                  
                  
                     A Bizottság – az Európai Élelmiszerbiztonsági Hatóság (EFSA) segítségével, az uniós állategészségügyi referencialaboratóriumok által biztosított tudományos szakértelmet és az Állategészségügyi Világszervezet nemzetközi szabványait felhasználva – szisztematikusan értékelte azokat az állatbetegségeket, amelyek uniós beavatkozást igényelnek. A Bizottság a szóban forgó értékelés céljából az (EU) 2016/429 rendelet 5. cikkének (3) bekezdésében meghatározott kritériumokat és az említett rendelet 7. cikkében meghatározott értékelési paramétereket használta fel.
                  
               
                     (4)
                  
                  
                     Az értékelt betegségek magukban foglalnak az (EU) 2016/429 rendelet II. mellékletében jelenleg felsorolt 39 betegséget, valamint további 19, járványmegelőzési és -védelmi vagy kereskedelmi intézkedések szempontjából különösen releváns betegséget, mint például az enzootikus szarvasmarha-leukosist, a szarvasmarhák fertőző rhinotracheitisét vagy az Aujeszky-féle betegség vírusával való fertőzöttséget, és bizonyos egyéb, az Állategészségügyi Világszervezet által jegyzékbe vett betegségeket, mint például a surrát (Trypanosoma evansi) vagy a kecskék fertőző tüdő- és mellhártya-gyulladását.
                  
               
                     (5)
                  
                  
                     Az értékelések céljából 29 tudományos véleményt kért az EFSA-tól különböző állatbetegségekkel kapcsolatban. Az értékelések elkészítésekor az EFSA a 2017. április 5-én elfogadott, az állatbetegségeknek az állategészségügyi rendelet keretében történő felsorolása és kategorizálása értékelésének ad hoc módszeréről szóló tudományos véleményében (2) meghatározott módszert követte. A többi betegség esetében az értékeléseket az EFSA nemrégiben kiadott véleményei vagy az uniós állategészségügyi referencialaboratóriumok által szolgáltatott információk alapján végezték. Az összes értékelt betegség tekintetében figyelembe vették a vonatkozó OIE-szabványokat.
                  
               
                     (6)
                  
                  
                     Az EFSA által végzett tudományos értékelések eredményei nem voltak meggyőzőek egyes betegségek, mint például a surra (Trypanosoma evansi) (3), az enzootikus szarvasmarha-leukosis (4), a lovak venezuelai agy- és gerincvelő-gyulladása (5), a Varroa spp.-fertőzés (varroózis) (6) és a koi-herpeszvírusbetegség (7) esetében. Az állategészségügyi szakértői csoport (8) ülésein tartott megbeszélések figyelembevételével a fenti öt betegség teljesíti az (EU) 2016/429 rendelet 5. cikkének (3) bekezdésében meghatározott kritériumokat. A fenti betegségeket ezért fel kell venni a rendelet II. mellékletében meghatározott jegyzékbe.
                  
               
                     (7)
                  
                  
                     Az elvégzett tudományos értékelések eredményei azt mutatták, hogy a sertések hólyagos betegsége (9), a hólyagos szájgyulladás (9), a járványos fekélybetegség (10) és a Teschen-betegség nem teljesíti az (EU) 2016/429 rendelet 5. cikkének (3) bekezdésében meghatározott kritériumokat. A fenti betegségeket ezért el kell hagyni a rendelet II. mellékletében meghatározott jegyzékből.
                  
               
                     (8)
                  
                  
                     Ugyanakkor a surra (Trypanosoma evansi) (3), az ebola (11), a paratuberkulózis (12), a japán encephalitis (13), a nyugat-nílusi láz (14), a Q-láz (15), a szarvasmarhák fertőző rhinotracheitise/a fertőző pustulás vulvovaginitis (16), a szarvasmarha vírusos hasmenése (17), a szarvasmarha genitális campylobacteriosisa (18), a trichomonosis (19), az enzootikus szarvasmarha-leukosis (4), a kecskék fertőző tüdő- és mellhártya-gyulladása (20), a juh-mellékheregyulladás (Brucella ovis) (21), a takonykór, a ló fertőző arteritise, a ló fertőző kevésvérűsége, a tenyészbénaság, a lovak ragályos méhgyulladása, a ló-encephalomyelitis (keleti és nyugati) (22), az Aujeszky-féle betegség vírusával való fertőzöttség (23), a sertés reprodukciós zavarokkal és légzőszervi tünetekkel járó szindrómája (24), a madármycoplasmosis (Mycoplasma gallisepticum és M. meleagridis) (25), az alacsony patogenitású madárinfluenza vírusával való fertőzöttség (26), a madárchlamydiosis (27), a Varroa spp.-fertőzés (varroózis) (6), az Aethina tumida-fertőzés (kis kaptárbogár) (28), az amerikai költésrothadás, a Tropilaelaps spp-fertőzés (28) és a Batrachochytrium salamandrivorans-fertőzés (29) teljesítik az (EU) 2016/429 rendelet 5. cikkének (3) bekezdésében megállapított követelményeket. A fenti betegségeket ezért fel kell venni a rendelet II. mellékletében meghatározott jegyzékbe.
                  
               
                     (9)
                  
                  
                     Ezenkívül az (EU) 2016/429 rendelet 2. cikkének (2) bekezdése előírja, hogy a rendelet a fertőző betegségekre és azon belül a zoonózisokra alkalmazandó, az 1082/2013/EU európai parlamenti és tanácsi határozatban (30), a 999/2001/EK európai parlamenti és tanácsi rendeletben (31), a 2003/99/EK európai parlamenti és tanácsi irányelvben (32) és a 2160/2003/EK európai parlamenti és tanácsi rendeletben (33) megállapított szabályok sérelme nélkül. Mivel az említett jogi aktusokban megállapított szabályok által felölelt betegségek, nevezetesen a listeriosis, a salmonellosis (zoonózist okozó szalmonella), a trichinellosis, a verotoxikus E. coli és a fertőző szivacsos agyvelőbántalom (TSE) már szerepelnek az ágazatspecifikus szabályokban, azokat el kell hagyni az (EU) 2016/429 rendelet II. mellékletében meghatározott jegyzékből.
                  
               
                     (10)
                  
                  
                     A betegségeknek az (EU) 2016/429 rendelet II. mellékletében szereplő jegyzékét ezért ennek megfelelően módosítani kell.
                  
               
                     (11)
                  
                  
                     Az (EU) 2016/429 rendeletet ezért módosítani kell.
                  
               
                     (12)
                  
                  
                     mivel az (EU) 2016/429 rendelet 2021. április 21-től kezdődően alkalmazandó, az e rendelet által eszközölt módosításokat is ettől az időponttól kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2016/429 rendelet II. mellékletének helyébe e rendelet mellékletének szövege lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2021. április 21-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. július 25-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 84., 2016.3.31., 1. o.
         
         
            (2)  EFSA Journal 2017;15(7):4783.
         
            (3)  EFSA Journal 2017;15(7):4892.
         
            (4)  EFSA Journal 2017;15(8):4956.
         
            (5)  EFSA Journal 2017;15(8):4950.
         
            (6)  EFSA Journal 2017;15(10):4997.
         
            (7)  EFSA Journal 2017;15(7):4907.
         
            (8)  https://ec.europa.eu/food/animals/health/expert_group_en
         
            (9)  EFSA Journal 2012;10(4):2631.
         
            (10)  EFSA Journal 2011;9(10):2387.
         
            (11)  EFSA Journal 2017;15(7):4890.
         
            (12)  EFSA Journal 2017;15(7):4960.
         
            (13)  EFSA Journal 2017;15(7):4948.
         
            (14)  EFSA Journal 2017;15(8):4955.
         
            (15)  EFSA Journal (2010); 8(5):1595.
         
            (16)  EFSA Journal 2017;15(7):4947.
         
            (17)  EFSA Journal 2017;15(8):4952.
         
            (18)  EFSA Journal 2017;15(10):4990.
         
            (19)  EFSA Journal 2017;15(10):4992.
         
            (20)  EFSA Journal 2017;15(10):4996.
         
            (21)  EFSA Journal 2017;15(10):4994.
         
            (22)  EFSA Journal 2017;15(7):4946.
         
            (23)  EFSA Journal 2017;15(7):4888.
         
            (24)  EFSA Journal 2017;15(7):4949.
         
            (25)  EFSA Journal 2017;15(8):4953.
         
            (26)  EFSA Journal 2017;15(7):4891.
         
            (27)  Az állategészségügyi és állatjólléti tudományos bizottság 2002. április 16-án elfogadott jelentése, https://ec.europa.eu/food/sites/food/files/safety/docs/sci-com_scah_out73_en.pdf
         
            (28)  EFSA Journal 2013;11(3):3128.
         
            (29)  EFSA Journal 2017;15(11):5071.
         
            (30)  Az Európai Parlament és a Tanács 1082/2013/EU határozata (2013. október 22.) a határokon átterjedő súlyos egészségügyi veszélyekről és a 2119/98/EK határozat hatályon kívül helyezéséről (HL L 293., 2013.11.5., 1. o.).
         
            (31)  Az Európai Parlament és a Tanács 999/2001/EK rendelete (2001. május 22.) egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról (HL L 147., 2001.5.31., 1. o.).
         
            (32)  Az Európai Parlament és a Tanács 2003/99/EK irányelve (2003. november 17.) a zoonózisok és zoonózis-kórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről (HL L 325., 2003.12.12., 31. o.).
         
            (33)  Az Európai Parlament és a Tanács 2160/2003/EK rendelete (2003. november 17.) a szalmonella és egyéb meghatározott, élelmiszerből származó zoonózis-kórokozók ellenőrzéséről (HL L 325., 2003.12.12., 1. o.).
      
      
         
            MELLÉKLET
            „
                  
                     II. MELLÉKLET
                     
                        ÁLLATBETEGSÉGEK JEGYZÉKE
                     
                     
                                 —
                              
                              
                                 Keleti marhavész vírusával való fertőzöttség
                              
                           
                                 —
                              
                              
                                 Rift-völgyi láz vírusával való fertőzöttség
                              
                           
                                 —
                              
                              
                                 Szarvasmarha-brucellózis-, B. melitensis- és B. suis-fertőzés
                              
                           
                                 —
                              
                              
                                 
                                    Mycobacterium tuberculosis komplexszel (M. bovis, M. caprae és M. tuberculosis) való fertőzöttség
                              
                           
                                 —
                              
                              
                                 Veszettséggel való fertőzöttség
                              
                           
                                 —
                              
                              
                                 Kéknyelv-betegséggel való fertőzöttség (1-24 szerotípus)
                              
                           
                                 —
                              
                              
                                 
                                    Echinococcus multiocularis-fertőzés
                              
                           
                                 —
                              
                              
                                 Epizootiás haemorrhagiás betegség vírusával való fertőzöttség
                              
                           
                                 —
                              
                              
                                 Lépfene
                              
                           
                                 —
                              
                              
                                 Surra (Trypanosoma evansi)
                              
                           
                                 —
                              
                              
                                 Ebola
                              
                           
                                 —
                              
                              
                                 Paratuberkulózis
                              
                           
                                 —
                              
                              
                                 Japán encephalitis
                              
                           
                                 —
                              
                              
                                 Nyugat-nílusi láz
                              
                           
                                 —
                              
                              
                                 Q-láz
                              
                           
                                 —
                              
                              
                                 Bőrcsomósodáskór vírusával való fertőzöttség
                              
                           
                                 —
                              
                              
                                 
                                    Mycoplasma mycoides subsp. mycoides SC-vel (szarvasmarhák ragadós tüdőlobja) való fertőzöttség
                              
                           
                                 —
                              
                              
                                 Szarvasmarhák fertőző rhinotracheitise/fertőző pustulás vulvovaginitis
                              
                           
                                 —
                              
                              
                                 Szarvasmarha vírusos hasmenése
                              
                           
                                 —
                              
                              
                                 A szarvasmarha genitális campylobacteriosisa
                              
                           
                                 —
                              
                              
                                 Trichomonosis
                              
                           
                                 —
                              
                              
                                 Enzootikus szarvasmarha-leukosis
                              
                           
                                 —
                              
                              
                                 Juhhimlő és kecskehimlő
                              
                           
                                 —
                              
                              
                                 Kiskérődzők pestisének vírusával való fertőzöttség
                              
                           
                                 —
                              
                              
                                 Kecskék fertőző tüdő- és mellhártya-gyulladása
                              
                           
                                 —
                              
                              
                                 Juh-mellékheregyulladás (Brucella ovis)
                              
                           
                                 —
                              
                              
                                 Takonykór
                              
                           
                                 —
                              
                              
                                 Ló fertőző arteritise
                              
                           
                                 —
                              
                              
                                 Ló fertőző kevésvérűsége
                              
                           
                                 —
                              
                              
                                 Tenyészbénaság
                              
                           
                                 —
                              
                              
                                 Lovak venezuelai járványos agy- és gerincvelő-gyulladása
                              
                           
                                 —
                              
                              
                                 Lovak ragályos méhgyulladása
                              
                           
                                 —
                              
                              
                                 Ló-encephalomyelitis (keleti és nyugati)
                              
                           
                                 —
                              
                              
                                 Aujeszky-féle betegség vírusával való fertőzöttség
                              
                           
                                 —
                              
                              
                                 A sertés reprodukciós zavarokkal és légzőszervi tünetekkel járó szindrómája
                              
                           
                                 —
                              
                              
                                 Newcastle-betegség vírusával való fertőzöttség
                              
                           
                                 —
                              
                              
                                 Madármycoplasmosis (Mycoplasma gallisepticum és M. meleagridis)
                              
                           
                                 —
                              
                              
                                 A Salmonella Pullorum-mal, S. Gallinarum-mal és S. arizonae-val való fertőzöttség
                              
                           
                                 —
                              
                              
                                 Alacsony patogenitású madárinfluenza vírusával való fertőzöttség
                              
                           
                                 —
                              
                              
                                 Madárchlamydiosis
                              
                           
                                 —
                              
                              
                                 
                                    Varroa spp-vel való fertőzöttség (varroózis)
                              
                           
                                 —
                              
                              
                                 
                                    Aethina tumida-val való fertőzöttség (kis kaptárbogár)
                              
                           
                                 —
                              
                              
                                 Amerikai költésrothadás
                              
                           
                                 —
                              
                              
                                 
                                    Tropilaelaps spp-vel való fertőzöttség
                              
                           
                                 —
                              
                              
                                 
                                    Batrachochytrium salamandrivorans-val való fertőzöttség
                              
                           
                                 —
                              
                              
                                 Járványos vérképzőszervi elhalás
                              
                           
                                 —
                              
                              
                                 A pisztrángok vírusos vérfertőzése
                              
                           
                                 —
                              
                              
                                 Fertőző vérképzőszervi elhalás
                              
                           
                                 —
                              
                              
                                 A HPR-deletált lazacanémia vírusával (ISAV) való fertőzöttség
                              
                           
                                 —
                              
                              
                                 Koi-herpeszvírusbetegség
                              
                           
                                 —
                              
                              
                                 
                                    Microcytos mackini-fertőzés
                              
                           
                                 —
                              
                              
                                 
                                    Perkinsus marinus-fertőzés
                              
                           
                                 —
                              
                              
                                 
                                    Bonamia ostreae-fertőzés
                              
                           
                                 —
                              
                              
                                 
                                    Bonamia exitiosa-fertőzés
                              
                           
                                 —
                              
                              
                                 
                                    Marteilia refringens-fertőzés
                              
                           
                                 —
                              
                              
                                 A Taura-szindróma vírusával való fertőzöttség
                              
                           
                                 —
                              
                              
                                 A yellowhead-vírussal való fertőzöttség
                              
                           
                                 —
                              
                              
                                 A White spot-betegség vírusával való fertőzöttség
                              
                           
               ”